

**ŠIRVINTŲ RAJONO SAVIVALDYBĖS TARYBA**

**SPRENDIMAS**

**DĖL ŠIRVINTŲ RAJONO SAVIVALDYBĖS BIUDŽETO LĖŠOMIS FINANSUOJAMŲ SPORTO PROJEKTŲ FINANSAVIMO TVARKOS APRAŠO PATVIRTINIMO**

2022 m. kovo 31 d. Nr. 1-44

Širvintos

Vadovaudamasi Lietuvos Respublikos vietos savivaldos įstatymo 6 straipsnio 29 punktu, 16 straipsnio 4 dalimi, Lietuvos Respublikos sporto įstatymo 8 straipsnio 1 dalimi, 17 straipsnio 10 dalimi,

Širvintų rajono savivaldybės taryba n u s p r e n d ž i a:

Patvirtinti Širvintų rajono savivaldybės biudžeto lėšomis finansuojamų sporto projektų finansavimo tvarkos aprašą (pridedama).

Šis sprendimas gali būti skundžiamas Vilniaus apygardos administraciniam teismui per vieną mėnesį nuo jo paskelbimo dienos Lietuvos Respublikos administracinių bylų teisenos įstatymo nustatyta tvarka.

Savivaldybės merė Živilė Pinskuvienė

PATVIRTINTA

Širvintų rajono savivaldybės tarybos

2022 m. kovo 31 d.

sprendimu Nr. 1-44

**ŠIRVINTŲ RAJONO SAVIVALDYBĖS BIUDŽETO LĖŠOMIS FINANSUOJAMŲ SPORTO PROJEKTŲ FINANSAVIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Širvintų rajono savivaldybės biudžeto lėšomis finansuojamų sporto projektų finansavimo tvarkos aprašas (toliau – Aprašas) reglamentuoja sporto srityje veikiančių juridinių ir fizinių asmenųveiklosfinansavimo Širvintų rajono savivaldybės biudžeto lėšomis principus, pateiktų projektų paraiškų vertinimo ir projektų veikloms įgyvendinti reikalingų lėšų skyrimo tvarką, jų panaudojimo ir atsiskaitymo už gautas lėšas kontrolę. Lėšos sporto projektams finansuoti kiekvienais metais numatomos Širvintų rajono savivaldybės (toliau – Savivaldybė) biudžete.

2. Aprašo tikslas – skatinti aukšto meistriškumo sportą ir sudaryti sąlygas Lietuvos aukščiausiose lygose žaidžiantiems (besivaržantiems) Širvintų rajono savivaldybės komandinių žaidimų ir individualių sporto šakų atstovams siekti kokybinių ir kiekybinių sporto rezultatų, taip pat sudaryti sąlygas Širvintų rajono gyventojams dalyvauti sportinėje veikloje propaguojant sveiką gyvenimo būdą bei populiarinant sportą tarp įvairaus amžiaus gyventojų: vaikų, jaunimo, suaugusių ir senjorų.

3. Apraše vartojamos sąvokos atitinka Lietuvos Respublikos vietos savivaldos, Lietuvos Respublikos sporto, Lietuvos Respublikos nevyriausybinių organizacijų plėtros, Lietuvos Respublikos asociacijų, Lietuvos Respublikos viešųjų įstaigų, Lietuvos Respublikos savanoriškos veiklos įstatymuose ir kituose teisės aktuose vartojamas sąvokas.

**II SKYRIUS**

**REIKALAVIMAI PAREIŠKĖJAMS**

4. Paraiškas gali teikti pareiškėjai, kurie atitinka šiuos reikalavimus:

4.1. Širvintų rajono savivaldybės teritorijoje veiklą vykdantis sporto srityje veikiantis juridinis arba fizinis asmuo;

4.2. atstovauja Širvintų rajonui ir jį reprezentuoja;

4.3. veiklą sporto srityje vykdo ne trumpiau kaip 2 metus ir turi pasirengę ne trumpesnę kaip paskutinių 2 metų sportinės veiklos aprašymą (laisva forma);

4.4. projektas ne mažiau kaip 10 procentų (skaičiuojant nuo prašomos sumos) remiamas iš kitų finansavimo šaltinių.

**III SKYRIUS**

**TINKAMOS FINANSUOTI VEIKLOS IR UŽDAVINIAI**

5. Tinkamos finansuoti veiklos:

5.1. veiklos, įgyvendinančios aukšto meistriškumo sporto programas, atitinkančias Lietuvos Respublikos sporto įstatyme nustatytus kriterijus, reprezentuojančios Širvintų rajono savivaldybę;

5.2. sporto ir sveikatingumo skatinimo renginiams, akcijoms, užimtumo stovykloms organizuoti;

5.3. Širvintų rajono tradicinių sporto renginių veikla;

5.4. nacionaliniams ar tarptautiniams sporto renginiams rajone organizuoti;

5.5. atstovauti šalies ir tarptautiniuose sporto renginiuose.

6. Uždaviniai:

6.1. pagerinti sąlygas aukšto meistriškumo sporto potencialui didinti ir jam realizuoti;

6.2. sudaryti galimybę sportininkams atstovauti Širvintų rajonui;

6.3. skatinti sporto organizacijas dalyvauti nacionaliniuose ir tarptautiniuose čempionatuose;

6.4. skatinti Širvintų rajono sportininkus atstovauti Lietuvos rinktinėms;

6.5. sudaryti sąlygas sporto klubų bei mėgėjų sportinei veiklai, skatinančiai gyventojus sportuoti ir sveikai gyventi ar siekti aukšto meistriškumo sporto rezultatų.

**IV SKYRIUS**

**VERTINIMO KRITERIJAI**

7. Paraiškos vertinamos pagal šiuos kriterijus:

7.1. Projekto atitiktis 5 punkte nurodytoms tinkamoms finansuoti veikloms;

7.2. projekto numatytų tikslų, uždavinių ir aprašymo aiškumas;

7.3. projekto veiklų įgyvendinimo plano pagrįstumas ir tinkamumas projekto tikslui ir uždaviniams pasiekti;

7.4. projekto sąmatos racionalumas, detalumas, pagrįstumas, ryšys su projekto veiklomis;

7.5. projekto veiklų tęstinumas, papildomų finansavimo šaltinių užtikrinimas;

7.6. projekto viešinimo strategijos aiškumas, detalumas ir racionalumas.

**V SKYRIUS**

**PARAIŠKŲ TEIKIMAS**

8. Savivaldybei pateiktų sporto projektų atranką vykdo ir priima sprendimus dėl jų bendrojo finansavimo Savivaldybės administracijos direktoriaus įgaliota įstaiga (toliau – ir įgaliota įstaiga), kuri skelbimą apie organizuojamą atranką, informaciją apie kvietimą teikti paraiškas bei visą su projektų atranka susijusią informaciją per vieną mėnesį po Savivaldybės biudžeto patvirtinimo skelbia savo interneto svetainėje.

9. Kvietime teikti paraiškas gauti finansavimą iš Savivaldybės biudžeto nurodoma:

9.1. paraiškos forma (Aprašo 1 priedas);

9.2. paraiškų priėmimo pradžia ir pabaiga;

9.3. paraiškų pateikimo adresas;

9.4. atsakingas Savivaldybės administracijos direktoriaus įgaliotos įstaigos darbuotojas (toliau **–** atsakingas darbuotojas), teikiantis konsultacijas pareiškėjams, jo kontaktai;

9.5. dokumentai, kuriuos reikia pateikti kartu su paraiška (priedai);

9.6. kita reikalinga informacija.

10. Pareiškėjas pagal vieną kvietimą gali teikti tik vieną paraišką, pasirinkdamas vieną iš 5 punkte nurodytų tinkamų finansuoti veiklų.

**VI SKYRIUS**

**PROJEKTŲ VERTINIMAS IR SPRENDIMO DĖL FINANSAVIMO PRIĖMIMAS**

11. Savivaldybės administracijos direktoriaus įgaliotai įstaigai pateiktų projektų paraiškų vertinimą sudaro du etapai:

11.1. administracinės atitikties vertinimas;

11.2. komisijos vertinimas.

12. Savivaldybės administracijos direktoriaus įgaliotoje įstaigoje užregistruotos paraiškos perduodamos atsakingam darbuotojui, kuris per 20 darbo dienų nuo nustatytos paskutinės paraiškų pateikimo dienos įvertina, ar:

12.1. paraiškos pateiktos iki skelbime nurodytos datos;

12.2. pareiškėjas atitinka nustatytus reikalavimus (4.1–4.3 papunkčiai);

12.3. prie paraiškos pateikti visi prašomi dokumentai;

12.4. projektas atitinka numatytas finansuoti veiklas (5 punktas);

12.5. pareiškėjas yra atsiskaitęs už ankstesniais kalendoriniais metais iš Savivaldybės biudžeto gautas lėšas ir (arba) gautas lėšas panaudojo tikslingai;

12.6. pareiškėjo veikla nėra sustabdyta ar apribota įstatymų nustatytais pagrindais;

12.7. pareiškėjas yra įvykdęs įsipareigojimus, susijusius su mokesčių mokėjimu (išskyrus atvejus, kai mokesčių administratoriaus sprendimu mokestinės nepriemokos mokėjimas yra atidėtas ir (arba) išdėstytas per tam tikrą laikotarpį ir šio sprendimo pagrindu sudaryta mokestinės paskolos sutartis);

12.8. pareiškėjui nėra pritaikytas turto areštas, pareiškėjas nėra likviduojamas arba jam nėra pradėtos bankroto procedūros;

12.9. pareiškėjas atrankai pateikė tikrovės atitinkančius duomenis arba nesuklastotus dokumentus;

12.10. pareiškėjas, naudodamas Savivaldybės biudžeto lėšas, buvo įvykdęs savivaldybės biudžeto lėšų naudojimo sutartį ar nebuvo tinkamai ją įvykdęs ir tai nebuvo esminis Savivaldybės biudžeto lėšų naudojimo sutarties pažeidimas arba Savivaldybė nėra gavusi informacijos apie kitų valstybės ir (ar) savivaldybių biudžetų lėšų naudojimo sutarčių su kitomis valstybės ir (ar) savivaldybių institucijomis neįvykdymą ar netinkamą jų įvykdymą ir tai buvo esminis valstybės ir (ar) savivaldybių biudžetų lėšų naudojimo sutarčių pažeidimas, ir nuo šių pažeidimų paaiškėjimo dienos yra nėra praėję mažiau kaip 3 metai. Šis papunktis netaikomas, jeigu nuo esminių valstybės ir (ar) savivaldybių biudžetų lėšų naudojimo sutarties sąlygų pažeidimo padarymo dienos iki jo paaiškėjimo dienos yra praėję daugiau kaip 5 metai;

12.11. pareiškėjo vadovas, asmuo, turintis teisę pareiškėjo vardu sudaryti sandorį ar buhalteris (-iai) ar kitas (-i) asmuo (-enys), tvarkantis (-ys) pareiškėjo apskaitą, neturi neišnykusio ar nepanaikinto teistumo už sunkius ar labai sunkius nusikaltimus arba tyčinius nusikaltimus nuosavybei, turtinėms teisėms ir turtiniams interesams, ekonomikai ir verslo tvarkai, finansų sistemai arba už korupcinio pobūdžio nusikalstamas veiklas;

12.12. pareiškėjas nebuvo patrauktas baudžiamojon atsakomybėn ir, jeigu buvo, ar praėjo 10 metų nuo nuosprendžio įsigaliojimo dienos.

13. Jeigu prie paraiškos pateikti ne visi būtini dokumentai, atsakingas darbuotojas raštu paprašo pareiškėjo juos pateikti per 5 darbo dienas.

14. Paraiškos atmetamos, projektai neteikiami vertinti ir finansavimas neskiriamas, jeigu paraiška neatitinka bent vieno 12 punkte nurodyto reikalavimo. Kai paraiška komisijai neteikiama vertinti, atsakingas darbuotojas per 3 darbo dienas apie tai informuoja pareiškėją, nurodydamas neteikimo motyvus.

15. Įvertinus paraiškų administracinę atitiktį, reikalavimus atitinkančios paraiškos perduodamos vertinti komisijai per 2 darbo dienas.

16. Savivaldybės administracijos direktoriaus įgaliotos įstaigos vadovas tvirtina komisijos sudėtį ir komisijos darbo reglamentą, kuriame nustatomos komisijos teisės ir pareigos, funkcijos ir atsakomybė, komisijos narių rotacija, kadencijų skaičius ir trukmė. Komisija sudaroma iš 5 narių, iš kurių 2 narius deleguoja Savivaldybės administracijos direktorius. Paraiškos teikėjas ar jo atstovas negali būti komisijos nariu.

17. Į pirmąjį posėdį komisija susirenka ne vėliau kaip po 5 darbo dienų po paraiškų administracinės atitikties įvertinimo.

18. Komisijai vadovauja komisijos pirmininkas, jo nesant – komisijos pirmininko pavaduotojas. Komisijos pirmininkas ir pavaduotojas išrenkami pirmame posėdyje paprasta balsų dauguma. Komisijos sekretoriaus funkcijas atlieka atsakingas darbuotojas.

19. Posėdis laikomas įvykusiu, jei jame dalyvauja daugiau kaip pusė komisijos narių.

20. Komisijos posėdžiai yra protokoluojami, ginčai sprendžiami balsuojant.

21. Komisijos pirmininkas gautas paraiškas išdalina visiems komisijos nariams. Jie paraiškas įvertina užpildydami vertinimo anketą (Aprašo 5 priedas). Didžiausias galimas vertinimo balas 12. Paraiškos, surinkusios 6 balus ir mažiau, nefinansuojamos.

22. Komisija, vertindama paraiškas, vadovaujasi sąžiningumo, konfidencialumo, nešališkumo ir atsakingumo principais. Komisijos nariai, prieš pradėdami darbą, turi užpildyti konfidencialumo pasižadėjimo (Aprašo 3 priedas) ir nešališkumo deklaracijos (Aprašo 4 priedas) formas.

23. Paraiškos vertinamos ne ilgiau kaip 14 kalendorinių dienų nuo pirmojo posėdžio dienos.

24. Komisija, įvertinusi paraiškas, per 3 darbo dienas vertinimo anketas perduoda atsakingam darbuotojui, kuris parengia suvestinę, apskaičiuoja kiekvienam projektui skirtų balų vidurkį, siūlomos skirti lėšų sumos vidurkį, reitinguoja projektus balų mažėjimo tvarka. Projektai, surinkę vienodą balų skaičių, reitinguojami pagal paraiškos pateikimo datą ir registracijos numerį, pirmumą suteikiant anksčiau užregistruotoms paraiškoms.

25. Atsakingas darbuotojas įvertintų projektų reitingavimo suvestinę parengia ir išsiunčia komisijos nariams jų nurodytu elektroniniu paštu per 3 darbo dienas.

26. Komisijos posėdyje dėl lėšų skyrimo paraiškose numatytoms projekto veikloms finansuoti balsuojama dėl kiekvienos atrinktos ir įvertintos paraiškos atskirai. Jeigu balsai pasiskirsto po lygiai, lemia komisijos pirmininko balsas.

27. Komisijos protokolą su pasiūlymais dėl lėšų paskirstymo ne vėliau kaip per 5 darbo dienas nuo posėdžio atsakingas darbuotojas pateikia Savivaldybės administracijos direktoriaus įgaliotos įstaigos vadovui.

28. Atsižvelgdamas į komisijos protokolą dėl lėšų paskirstymo projektams, Savivaldybės administracijos direktoriaus įgaliotos įstaigos vadovas per 5 darbo dienas priima sprendimą dėl lėšų skyrimo (neskyrimo) sporto projektui įgyvendinti. Sprendimas skirti lėšų įforminamas Savivaldybės administracijos direktoriaus įgaliotos įstaigos vadovo įsakymu. Atsakingas darbuotojas per 2 darbo dienas informuoja pareiškėją apie sprendimą skirti (neskirti) lėšų iš Savivaldybės biudžeto. Lėšų neskyrimo atveju pranešime išsamiai išdėstomi lėšų neskyrimo motyvai.

29. Savivaldybės administracijos direktoriaus įgaliotos įstaigos vadovas, gavęs komisijos protokolą ir įvertinęs siūlymus, gali grąžinti komisijai protokolą pakartotiniam paraiškų svarstymui. Komisija, gavusi argumentuotą teikimą pakartotiniam paraiškų svarstymui, per 5 darbo dienas išanalizuoja Savivaldybės įgaliotos įstaigos vadovo argumentus ir pakartotinai įvertina paraiškas. Pakartotinio įvertinimo protokolas teikiamas ir dėl jo sprendimas priimamas Aprašo 28 punkte nustatyta tvarka.

**VII SKYRIUS**

**IŠLAIDŲ TINKAMUMAS**

30. Tinkamomis finansuoti laikomos visos išlaidos, išskyrus šio Aprašo 31 punkte nurodytas netinkamas finansuoti išlaidas.

31. Netinkamos finansuoti išlaidos:

31.1. nekilnojamajam turtui įsigyti;

31.2. statinių rekonstravimo, remonto, naujų statinių statybos darbams;

31.3. transporto priemonėms (detalėms) įsigyti ir remontuoti;

31.4. finansinei nuomai ir įmokoms pagal daiktų pirkimo–pardavimo išsimokėtinai sutartis mokėti;

31.5. baudoms ir premijoms mokėti;

31.6. išlaidoms pagal sutartis su konsultantais, tarpininkais, kuriems mokestis nurodomas kaip visos projekto vertės procentinė dalis;

31.7. projektų vykdytojų administracinėms išlaidoms (komunalinėms paslaugoms, ryšių paslaugoms (internetui, telefoniniams pokalbiams), biuro prekėms, darbo užmokesčiui) ne projekto vykdymo laikotarpiu.

**VIII SKYRIUS**

**LĖŠŲ SKYRIMO TVARKA IR ATSISKAITYMAS**

32*.* Lėšas, atsižvelgdamas į komisijos siūlymą, savo įsakymu skiria Savivaldybės administracijos direktoriaus įgaliotos įstaigos vadovas.

33. Projektas gali būti finansuojamas tik vieną kartą. Nustačius, kad tas pats projektas dalyvavo kituose Savivaldybės administracijos ar jos įgaliotos įstaigos skelbtuose projektų dalinio finansavimo konkursuose (jaunimo, smulkiojo ir vidutinio verslo bei investicijų skatinimo, sporto, švietimo, socialinės apsaugos, sveikatos ir kt.) ir gavo finansavimą, antrą kartą skirtas finansavimas (kaip neteisėtas) grąžinamas įgaliotai įstaigai per 10 darbo dienų.

34. Atsakingas darbuotojas per 2 darbo dienas nuo Savivaldybės administracijos direktoriaus įgaliotos įstaigos vadovo įsakymo pasirašymo dienos informuoja pareiškėją apie sprendimą skirti (neskirti) lėšų iš Savivaldybės biudžeto. Pareiškėjas ne vėliau kaip per 10 darbo dienų raštu (paštu arba elektroniniu paštu) patvirtina, kad sutinka su siūloma skirti suma, ir pateikia atsakingam darbuotojui patikslintą sąmatą, kurioje išlaidų rūšys negali būti keičiamos.

35. Jei pareiškėjas nesutinka su Savivaldybės administracijos direktoriaus įgaliotos įstaigos vadovo sprendimu skirti dalį projektui įgyvendinti prašomų lėšų, projektas Savivaldybės biudžeto lėšomis nefinansuojamas, priimtas sprendimas, atsižvelgiant į pareiškėjo raštą, pripažįstamas netekusiu galios.

36. Pareiškėjas ne vėliau kaip per 30 kalendorinių dienų nuo Savivaldybės administracijos direktoriaus įgaliotos įstaigos vadovo sprendimo dėl lėšų skyrimo su Savivaldybės administracijos direktoriaus įgaliota įstaiga sudaro Savivaldybės tarybos sprendimu patvirtintą Savivaldybės biudžeto lėšų naudojimo sutartį (2 egzempliorius) su patikslinta sąmata.

37. Savivaldybės administracijos direktoriaus įgaliotos įstaigos vyriausiasis buhalteris (toliau – vyriausiasis buhalteris), vadovaudamasis biudžeto lėšų naudojimo sutartimi, perveda lėšas pareiškėjui į nurodytą sąskaitą.

38. Pareiškėjas, gavęs lėšas, turi tvarkyti buhalterinę apskaitą ir atsiskaityti už gautų lėšų panaudojimą Savivaldybės administracijos direktoriaus įgaliotos įstaigos vyriausiajam buhalteriui iki einamųjų metų gruodžio 30 d. Numatytais terminais pareiškėjas Savivaldybės administracijos direktoriaus įgaliotos įstaigos vyriausiajam buhalteriui teikia biudžeto lėšų naudojimo sutartyje numatytas ketvirčių ir metinę ataskaitas.

39. Pareiškėjas, vykdydamas veiklą, atsako už gautų lėšų naudojimo teisėtumą, ekonomiškumą, efektyvumą ir rezultatyvumą. Lėšų apskaitą tvarko vadovaudamasis Lietuvos Respublikos teisės aktais ir Savivaldybės biudžeto lėšų naudojimo sutartyje nustatyta tvarka.

40. Projekto vykdytojas, kuris yra perkančioji organizacija, vykdydamas pirkimą, privalo vadovautis Lietuvos Respublikos viešųjų pirkimų įstatymu. Jei projekto vykdytojas yra neperkančioji organizacija, atlikdama pirkimus turi vadovautis Neperkančiųjų organizacijų taisyklėmis, patvirtintomis savo organizacijos.

41. Sporto projektų veiklų vykdymą prižiūri atsakingas darbuotojas: tikrina pateiktus biudžeto lėšų naudojimo sutartyje numatytus priedus, ne rečiau kaip kartą per pusmetį vykdo patikras projekto vykdymo vietoje. Atlikęs patikrą atsakingas darbuotojas Savivaldybės administracijos direktoriaus įgaliotos įstaigos vadovui raštu per 5 darbo dienas nuo patikros atlikimo dienos teikia išvadą dėl patikros rezultatų.

42. Nustačius pažeidimų ir pateikus neigiamą išvadą dėl patikros rezultatų, Savivaldybės administracijos direktoriaus įgaliotos įstaigos vadovas nurodo terminą, per kurį nustatyti pažeidimai turi būti pašalinti, arba, jeigu pažeidimai esminiai ir (ar) nepašalinami, vienašališkai nutraukia biudžeto lėšų naudojimo sutartį ir pareikalauja grąžinti skirtas lėšas.

43. Atsakingas darbuotojas turi teisę reikalauti, kad projekto vykdytojas per atsakingo darbuotojo nustatytą terminą pateiktų visų išlaidas pateisinančių ir apmokėjimą patvirtinančių dokumentų kopijas, patvirtintas projekto vykdytojo vadovo parašu ir antspaudu, jeigu juridinis asmuo privalo jį turėti. Projekto vykdytojas, atsakingam darbuotojui pareikalavus, taip pat turi pateikti ir projekto vykdytojo, partnerių (rėmėjų) indėlį įrodančius dokumentus. Projekto vykdytojui laiku nepateikus reikalaujamų dokumentų, laikoma, kad projekto vykdytojas ne pagal paskirtį panaudojo skirtas lėšas ir jos privalo būti grąžintos Savivaldybės administracijos direktoriaus įgaliotai įstaigai. Lėšų negrąžinus per nustatytą terminą, jos išieškomos teisės aktų nustatyta tvarka.

44. Projekto nuostatas pažeidę su projektų vykdymu susiję asmenys atsako įstatymų nustatyta tvarka.

45. Jeigu iki einamųjų metų gruodžio 23 d. pareiškėjas nepanaudoja visų gautų lėšų, nepanaudotas lėšas jis privalo grąžinti Savivaldybės administracijos direktoriaus įgaliotai įstaigai iki gruodžio 27 d.

46. Įvykdžius paraiškoje numatytą veiklą, pareiškėjas ne vėliau kaip iki gruodžio 30 d. pateikia atsakingam darbuotojui projekto veiklos ataskaitą (2 priedas).

47. Atsakingas darbuotojas apibendrina projektų įgyvendinimo ataskaitas ir iki kitų metų sausio 15 d. apibendrintų ataskaitų informaciją paskelbia Savivaldybės administracijos direktoriaus įgaliotos įstaigos interneto svetainėje.

48. Biudžeto lėšų panaudojimą kontroliuoja Savivaldybės kontrolės ir audito tarnyba ir Savivaldybės administracijos Centralizuoto vidaus audito skyrius.

49. Atsakingo darbuotojo veiksmus įgyvendinant Aprašo nuostatas kontroliuoja Savivaldybės administracijos direktoriaus įgaliotos įstaigos vadovas.

50. Pareiškėjas turi viešinti projektą, kad projekto tikslinė (-ės) grupė (-ės) ir visuomenė daugiau sužinotų apie projekto tikslus, uždavinius, eigą, jo rezultatus. Viešindamas projektą, pareiškėjas turi laikytis teisės aktų nustatytos tvarkos bei nurodyti, kad projektui lėšų skyrė Savivaldybė. Viešindamas projektą, pareiškėjas privalo tiksliai nurodyti, kokiu tikslu ir kiek Savivaldybės biudžeto lėšų buvo skirta bei panaudota vykdant projektą, taip pat privalo naudoti Savivaldybės logotipą.

51. Komisijos protokolai yra neskundžiami.

52. Sprendimas skirti (neskirti) lėšų sporto projektui įgyvendinti gali būti skundžiamas įstatymų nustatyta tvarka.

**IX SKYRIUS**

**BAIGIAMOSIOS NUOSTATOS**

53. Savivaldybės interneto svetainėje www.sirvintos.lt ir Savivaldybės administracijos įgaliotos įstaigos interneto svetainėje skelbiama su sporto projektais susijusi informacija: projektus pateikusių subjektų sąrašai, projektų pavadinimai, nustatytus reikalavimus atitinkančių projektų turinio santraukos, prašomų skirti lėšų sumos, projektų turinio vertinimo rezultatai, sprendimai dėl lėšų skyrimo (neskyrimo) ir šių sprendimų motyvai, projektams skirtų lėšų dydžiai, projektų trukmė, informacija apie projektų įgyvendinimo rezultatus, biudžetų lėšų mokėjimo sustabdymas ar nutraukimas.

54. Pareiškėjas, teikdamas paraišką, sutinka, kad su paraiška susijusi informacija būtų skelbiama Savivaldybės ir Savivaldybės administracijos įgaliotos įstaigos interneto svetainėje.

55. Pareiškėjų fizinių asmenų, pareiškėjų juridinių asmenų vadovų ir (ar) jų įgaliotų atstovų asmens duomenys tvarkomi vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas), Lietuvos Respublikos asmens duomenų teisinės apsaugos įstatymu ir kitais teisės aktais, reglamentuojančiais asmens duomenų tvarkymą ir apsaugą.

56. Aprašas tvirtinamas ir keičiamas, pripažįstamas netekusiu galios Savivaldybės tarybos sprendimu.

57. Dėl Aprašo taikymo kilę ginčai sprendžiami Lietuvos Respublikos teisės aktų nustatyta tvarka.

58. Asmenys, pažeidę šio Aprašo nuostatas, atsako Lietuvos Respublikos teisės aktų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Širvintų rajono savivaldybės biudžeto lėšomis finansuojamų sporto projektų finansavimo tvarkos aprašo

1 priedas

**(Paraiškos forma)**

**SPORTO PROJEKTŲ FINANSAVIMAS ŠIRVINTŲ RAJONO SAVIVALDYBĖS BIUDŽETO LĖŠOMIS**

**PARAIŠKA**

**\_\_\_\_\_\_\_\_\_\_\_\_\_\_\_\_\_\_\_\_\_**

*(data)*

**1. INFORMACIJA APIE PAREIŠKĖJĄ**

|  |  |
| --- | --- |
| 1.1. Pareiškėjo juridinio asmens pavadinimas, kodas, teisinė forma / fizinio asmens vardas, pavardė |  |
| 1.2. Pareiškėjo adresas (juridinio asmens buveinė, faktinė buveinė (jeigu nesutampa su buveinės adresu), fizinio asmens gyvenamoji vieta), pašto indeksas |  |
| 1.3. Pareiškėjo elektroninio pašto adresas, telefono numeris |  |
| 1.4. Narių skaičius (pildo pareiškėjas juridinis asmuo) |  |
| 1.5. Pareiškėjo vadovas (pildo pareiškėjas juridinis asmuo)(vardas ir pavardė, tel., el. paštas) |  |
| 1.6. Kontaktinis asmuo / projekto vadovas(vardas ir pavardė, tel., el. paštas) |  |
| 1.7. Pareiškėjo banko sąskaitos numeris, banko pavadinimas, banko kodas |  |

**2. INFORMACIJA APIE PROJEKTĄ**

|  |  |
| --- | --- |
| 2.1. Projekto pavadinimas |  |
| 2.2. Veikla pagal Širvintų rajono savivaldybės biudžeto lėšomis finansuojamų sporto projektų finansavimo tvarkos aprašo 5 punkte nurodytas tinkamas finansuoti veiklas (pasirinkti vieną) |  |
| 2.3. Projektui įgyvendinti iš Širvintų rajono savivaldybės biudžeto prašoma suma eurais |  |
| 2.4. Projekto įgyvendinimo trukmė (mėn.), projekto vykdymo vieta (-os) |  |
| 2.5. Projekto partneriai (jei yra), jų kontaktai |  |

**3. PROJEKTO APRAŠYMAS**

3.1. Esamos padėties aprašymas *(problemos įvardijimas, pagrindimas, siūlomi sprendimo būdai)*

|  |
| --- |
|  |

3.2. Projekto tikslas ir uždaviniai *(aprašyti, ko siekiama projekto veiklomis)*

|  |
| --- |
|  |

3.3. Trumpas projekto esmės ir veiklų aprašymas, projekto kryptys *(detalizuoti, kaip bus įgyvendinamas numatytas tikslas ir uždaviniai)*

|  |
| --- |
|  |

3.4. Tikslinė projekto grupė, projekto dalyviai *(apibūdinti, į kokią asmenų grupę orientuojamasi įgyvendinant projekto veiklas, kiek dalyvių planuojama įtraukti per įvairias veiklas)*

|  |
| --- |
|  |

3.5. Laukiami rezultatai ir nauda tikslinei grupei įgyvendinus projektą *(aprašyti, ką norima pasiekti įgyvendinant projekte numatytas veiklas ir kaip tai paveiks tikslinę projekto grupę, t. y. kaip veiklos prisidės prie tikslinės projekto grupės gerovės didinimo. Išskirti kiekybinius ir kokybinius rodiklius)*

|  |
| --- |
|  |

**4. PROJEKTO VEIKLŲ ĮGYVENDINIMO PLANAS**

|  |  |  |  |
| --- | --- | --- | --- |
| Eil. Nr. | Veiklos pavadinimas ir aprašymas (veiklos metodai, planuojamas dalyvių skaičius ir kita), kokybiniai ir kiekybiniai vertinimo rodikliai | Planuojama veiklos vykdymo pradžia ir pabaiga(ketvirčiais) | Planuojamos veiklos atsakingas asmuo |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

**5. DETALI PROJEKTO ĮGYVENDINIMO SĄMATA**

|  |  |  |  |  |  |  |
| --- | --- | --- | --- | --- | --- | --- |
| Eil. Nr. | Išlaidų rūšis | Matavi-mo vieneto pav. | Kiekis | Vieneto kainaEur | SumaEur | Prašo-ma suma Eur |
| ***1.*** |  |
| 1.1. |  |  |  |  |  |  |
| 1.2. |  |  |  |  |  |  |
| 1.3 |  |  |  |  |  |  |
| ***2.*** |  |
| 2.1. |  |  |  |  |  |  |
| 2.2. |  |  |  |  |  |  |
| 2.3 |  |  |  |  |  |  |
| ***3.*** |  |  |
| 3.1. |  |  |  |  |  |  |
| 3.2. |  |  |  |  |  |  |
| 3.3 |  |  |  |  |  |  |
| ***4.*** |  |  |
| 4.1. |  |  |  |  |  |  |
| 4.2. |  |  |  |  |  |  |
|  |  **IŠ VISO** |  |  |

**6. PROJEKTO SKLAIDA IR VIEŠINIMAS** *(priemonės, būdai, mastas)*

|  |
| --- |
|  |

**7. PROJEKTO VEIKLŲ TĘSTINUMAS** *(pateikti trumpą aprašymą, jeigu projekto veiklas planuojama įgyvendinti ir pasibaigus projektui)*

|  |
| --- |
|  |

8. **PAREIŠKĖJO ĮNAŠAS Į PLANUOJAMĄ VEIKLĄ** (informacija ir dokumentai, įrodantys papildomus finansavimo šaltinius ar paramą)

|  |
| --- |
|  |

Pridedami dokumentai:

1.

2.

Tvirtinu, kad paraiškoje pateikta informacija yra tiksli ir teisinga. Gavęs finansavimą, įsipareigoju projekto reklaminėje medžiagoje nurodyti, kad sporto projektą remia Širvintų rajono savivaldybė, informuoti Širvintų rajono savivaldybės administraciją, kaip vykdomas projektas, ir nustatytais terminais pateikti lėšų naudojimo ataskaitą bei tinkamai vykdyti kitus įsipareigojimus, nustatytus Širvintų rajono savivaldybės biudžeto lėšomis finansuojamų sporto projektų finansavimo tvarkos apraše ir biudžeto lėšų naudojimo sutartyje.

Pareiškėjas (-a) ar įgaliotas asmuo\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (parašas) (vardas ir pavardė)

A.V.

Pasirašydami šią paraišką Jūs patvirtinate, kad esate tinkamai informuotas, kad Jūsų asmens duomenų valdytojas yra *(nurodyti Širvintų rajono savivaldybės administracijos arba jos įgaliotos įstaigos rekvizitus)*. Jūsų asmens duomenys tvarkomi sporto projektų finansavimo tikslais. Tvarkymo pagrindas – tvarkyti būtina, siekiant įvertinti paraišką, priimti sprendimą skirti (neskirti) finansavimą, skyrus finansavimą sporto projektui, jį administruoti. Jūsų asmens duomenys (vardas, pavardė, asmens kodas, gyvenamosios vietos adresas, telefono numeris, elektroninio pašto adresas, banko sąskaitos duomenys) tvarkomi ir saugomi ne ilgiau, nei būtina nustatytiems duomenų tvarkymo tikslams. Jūs turite teisę kreiptis į (*nurodyti atsakingą įstaigą*) su prašymu susipažinti su asmens duomenimis, juos ištaisyti, ištrinti, apriboti jų tvarkymą, juos perkelti, taip pat turite teisę nesutikti su duomenų tvarkymu, pateikti skundą Valstybinei duomenų apsaugos inspekcijai (L. Sapiegos g. 17, LT-10312 Vilnius). Daugiau informacijos apie duomenų tvarkymą rasite: (*pateikti nuorodą į informaciją*).

Širvintų rajono savivaldybės biudžeto lėšomis finansuojamų sporto projektų finansavimo tvarkos aprašo

2 priedas

**PROJEKTO „\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_“**

(projekto pavadinimas)

**VEIKLOS ATASKAITA**

\_\_\_\_\_\_\_\_\_\_\_\_\_\_

(Data)

Projekto finansavimo sutarties Nr.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(projektą vykdžiusios organizacijos pavadinimas / fizinio asmens vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(adresas, telefono Nr., el. pašto adresas)

**1. INFORMACIJA APIE PROJEKTĄ**

|  |
| --- |
| 1.1. Projekto įgyvendinimo trukmė (pradžia ir pabaiga) |
|  |

|  |
| --- |
| 1.2. Projekto partneriai (aprašykite partnerių vaidmenį ir funkcijas projekte) |
|  |

**2. PROJEKTO TIKSLAI, UŽDAVINIAI**

|  |
| --- |
| 2.1. Projekto tikslai: |
|  |

|  |
| --- |
| 2.2. Projekto uždaviniai: |
|  |
|  |

**3. PROJEKTO TIKSLINĖS GRUPĖS IR VEIKLOS (-Ų) APIBŪDINIMAS**

|  |
| --- |
| 3.1.Projekto tikslinė (-s) grupė (-s) pagal amžių (pažymėkite tinkama atsakymą): |
| Visi gyventojaiVaikai ir jaunimasSuaugusieji (nurodykite amžiaus grupes)Kita (detalizuokite) |

|  |
| --- |
| 3.2. Konkretūs projekto įgyvendinimo darbai (užpildykite lenteles): |
| RENGINIAI

|  |  |  |  |  |
| --- | --- | --- | --- | --- |
| Pavadinimas | Gautos naudos apibūdinimas | Renginio data | Renginio vieta | Dalyvių skaičius |
|  |  |  |  |  |
|  |  |  |  |  |

 PASKAITOS / SEMINARAI

|  |  |  |  |  |
| --- | --- | --- | --- | --- |
| Tema | Lektorius (vardas, pavardė, institucija) | Data | Vieta | Dalyvių skaičius |
|  |  |  |  |  |
|  |  |  |  |  |

 PASLAUGOS

|  |  |  |  |  |
| --- | --- | --- | --- | --- |
| Paslaugos pavadinimas | Gautos naudos apibūdinimas | Data | Atlikimo vieta | Paslaugos gavėjų skaičius |
|  |  |  |  |  |
|  |  |  |  |  |

 DARBAI

|  |  |  |  |
| --- | --- | --- | --- |
| Darbų pavadinimas | Gautos naudos apibūdinimas | Data | Atlikimo vieta |
|  |  |  |  |
|  |  |  |  |

 |

|  |
| --- |
| 3.3. Informacija apie projekto viešinimą. |
|  |

|  |
| --- |
| 3.4. Įvykdyto projekto perspektyva, tęstinumas. |
|  |

**4. PROJEKTO BIUDŽETAS**

|  |
| --- |
| 4.1. Projekto finansavimo šaltiniai |
| Savivaldybės lėšos | Eur |
| Projekto finansinių rėmėjų arba nuosavos lėšos | Eur |
| Valstybės biudžeto lėšos | Eur |
| Europos Sąjungos paramos lėšos | Eur |
| Bendra projekto išlaidų suma | Eur |

|  |
| --- |
| 4.2. Kokioms veikloms ar priemonėms įgyvendindami projektą panaudojote lėšas |
| 1. | Eur |
| 2. | Eur |
| 3. | Eur |
| 4. | Eur |
| 5. | Eur |

**5. PRIDEDAMI DOKUMENTAI**

Rašytinė ar vaizdinė medžiaga apie projekto įgyvendinimą – \_\_\_ lapai (-ų);

Papildomų projekto finansavimo lėšų panaudojimą pagrindžiantys dokumentai (išlaidas pateisinančių dokumentų suvestinė, sąskaitų faktūrų kopijos) –\_\_\_ lapai (-ų).

Įgaliojimo kopija (jei ataskaitą pasirašo įgaliotas asmuo) –\_\_\_ lapai (-ų).

Organizacijos vadovas (-ė)

arba įgaliotas asmuo\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_

 (vardas, pavardė) (parašas)

Projekto vadovas (-ė\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_

 (vardas, pavardė) (parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Širvintų rajono savivaldybės biudžeto lėšomis finansuojamų sporto projektų finansavimo tvarkos aprašo

3 priedas

**(Konfidencialumo pasižadėjimo forma)**

**KONFIDENCIALUMO PASIŽADĖJIMAS VIEŠAI NESKELBTI IR NEPLATINTI**

**INFORMACIJOS**

*\_\_\_\_\_\_\_\_\_\_\_\_\_\_\_\_\_\_*

*(data)*

Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, būdamas (-a) Komisijos \_\_\_\_\_\_\_\_\_\_\_\_\_\_\_\_\_\_\_\_\_\_\_, nustatyta tvarka vertindamas (-a) pateiktas projektų paraiškas, pasižadu:

1. saugoti ir tik teisės aktų nustatytais tikslais ir tvarka naudoti konfidencialią informaciją, kuri man taps žinoma, esant Komisijos \_\_\_\_\_\_\_\_\_\_\_\_\_\_\_\_;

2. man patikėtus dokumentus ar duomenis saugoti tokiu būdu, kad tretieji asmenys neturėtų galimybės su jais susipažinti ar jais pasinaudoti, neatskleisti tretiesiems asmenims konfidencialios informacijos;

3. nepasilikti jokių man pateiktų dokumentų kopijų;

4. savo ir (ar) man artimų asmenų privačių interesų naudai nesinaudoti ir neleisti naudotis informacija, kurią įgijau dalyvaudamas (-a) svarstant, rengiant ar priimant Komisijos sprendimą, kitokia tvarka ir mastu, nei nustato Lietuvos Respublikos teisės aktai.

Esu įspėtas (-a), kad, pažeidęs (-usi) šį pasižadėjimą, turėsiu atlyginti Savivaldybės administracijai ir pareiškėjams padarytus nuostolius.

Man išaiškinta, kad man artimi asmenys yra artimieji giminaičiai bei svainystės ryšiais susiję asmenys, kaip jie apibrėžti Lietuvos Respublikos civilinio kodekso 3.135 ir 3.136 straipsniuose, taip pat sutuoktinis, sugyventinis ar partneris, sutuoktinio, sugyventinio ar partnerio vaikai (įvaikiai), tėvai (įtėviai), broliai (įbroliai), seserys (įseserės) bei mano įtėviai, įvaikiai, įbroliai, įseserės.

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

*(Komisijos nario (-ės) pareigos) (parašas) (vardas ir pavardė)*

Širvintų rajono savivaldybės biudžeto lėšomis finansuojamų sporto projektų finansavimo tvarkos aprašo

4 priedas

**(Nešališkumo deklaracijos forma)**

**NEŠALIŠKUMO DEKLARACIJA**

**\_\_\_\_\_\_\_\_\_\_\_\_\_\_\_\_\_\_\_**

*(data)*

Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, būdamas (-a) sporto projektų paraiškų vertinimo komisijos (toliau – Komisija) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, vertindamas (-a) pateiktas paraiškas:

1. Pasižadu savo pareigas atlikti objektyviai, dalykiškai, be išankstinio nusistatymo, vadovaudamasis (-i) įstatymų viršenybės, skaidrumo, nešališkumo, teisėtumo, sąžiningumo principais.

2. Pasižadu informuoti Komisijos pirmininką apie esamą interesų konfliktą ir nusišalinti nuo dalyvavimo tolesnėje procedūroje, jei man dalyvaujant, rengiant, svarstant ar priimant Komisijos sprendimus:

2.1. šiose procedūrose dalyvauja asmenys, iš kurių aš ar man artimi asmenys gauna bet kokios rūšies pajamų ar kitokio pobūdžio naudos;

2.2. aš ar man artimi asmenys yra procedūrose dalyvaujančio juridinio asmens steigėjas, akcininkas ar dalininkas, darbuotojas ar valdymo organo narys.

3. Jei paaiškėtų, kad mano dalyvavimas rengiant, svarstant ar priimant Komisijos sprendimus gali sukelti interesų konfliktą, pasižadu nedelsdamas (-a) informuoti apie tai Komisijos pirmininką ir nusišalinti nuo sprendimo priėmimo procedūros.

Žinau, kad kilus šališkumo ar interesų konflikto grėsmei, galiu būti nušalintas (-a) nuo dalyvavimo tolesnėje procedūroje.

Man išaiškinta, kad man artimi asmenys yra artimieji giminaičiai bei svainystės ryšiais susiję asmenys, kaip jie apibrėžti Lietuvos Respublikos civilinio kodekso 3.135 ir 3.136 straipsniuose, taip pat sutuoktinis, sugyventinis ar partneris, sutuoktinio, sugyventinio ar partnerio vaikai (įvaikiai), tėvai (įtėviai), broliai (įbroliai), seserys (įseserės) bei mano įtėviai, įvaikiai, įbroliai, įseserės.

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

*(Komisijos nario (-ės) pareigos) (parašas) (vardas ir pavardė)*

Širvintų rajono savivaldybės biudžeto lėšomis finansuojamų sporto projektų finansavimo tvarkos aprašo

5 priedas

**PARAIŠKOS VERTINIMO ANKETA**

|  |  |
| --- | --- |
| Pareiškėjo pavadinimas |  |
| Projekto pavadinimas |  |
| Vertinimo data |  |

|  |  |  |  |
| --- | --- | --- | --- |
| Vertinimo kriterijai | Aplinkybės | Skiriamų balų ribos | Skiriami balai |
| 1. Problema, projekto tikslas, uždaviniai | Ar aiškiai suformuluota problema ir pagrįsti pasirinktos tikslinės grupės poreikius atitinkantys projekto tikslai, uždaviniai, veiklos ir rezultatai? *(paraiškos 3 punktas)* | *0 – ne* *1 – iš dalies**2 – taip* |  |
| 2. Projekto veiklų įgyvendinimo planas | Ar projekto veiklų planas aiškus, išsamus, atitinka projekto tikslą?*(paraiškos 4 punktas)* | *0 – ne* *1 – iš dalies**2 – taip* |  |
| 3. Projekto įgyvendinimo sąmata | Ar projektui prašomos lėšos yra aiškiai įvardytos, pagrįstos, realios ir ekonomiškos, siejasi su veiklomis ir atitinka konkurso skelbime nurodytą didžiausią vienam projektui galimą skirti savivaldybės biudžeto lėšų sumą?*(paraiškos 5 punktas)* | *0 – ne* *1 – iš dalies**2 – taip* |  |
| 4. Papildomi finansavimo šaltiniai | Ar prie projekto įgyvendinimo prisidedama savo ir (ar) kitų šaltinių lėšomis? *(paraiškos 5 punktas)* | *0 – ne (prisidedama mažiau nei 10 proc.)**1 – iš dalies (prisidedama 10 proc.)**2 – taip (prisidedama daugiau nei 10 proc.)* |  |
| 5. Projekto veiklų tęstinumas | Ar numatytas projekto veiklų tęstinumas? *(paraiškos 7 punktas)* | *0 – ne* *1 – iš dalies (planuojama dalį projekto veiklų įgyvendinti ir pasibaigus projektui)**2 – taip (planuojama projekto veiklas įgyvendinti ir po projekto pabaigos)* |  |
| 6. Projekto viešinimas | Ar užtikrinamas projekto viešinimas? *(paraiškos 6 punktas)* | *0 – ne**1 – iš dalies**2 – taip* ***5 – taip*** |  |
|  | Balų suma | **12** |  |

|  |  |  |
| --- | --- | --- |
|  |  | Komentarai ir išvada |
| Prašoma lėšų suma (eurais) |  |  |
| Siūloma skirti lėšų suma (eurais) |  |  |
| Projektui įgyvendinti siūlomos skirti lėšų sumos pagrindimas *(jei siūloma skirti suma yra mažesnė, nei prašoma)* |  |  |

 \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

 *(pareigos komisijoje) (parašas) (vardas, pavardė)*